
O POARTĂ DESCHISĂ 


Câte am zis şi mai ales 

Ce-am scris cu litere mărunte 
Sunt toate-un vis, un univers, 
Între pământ şi ceruri punte. 


E-o poartă larg ce s'a deschis 
Să pară cât mai primitoare 
Celor ce vor, cu verbu'n scris, 
Să-mi calce-a zilelor pridvoare. 


Să intre-apoi, în casa mea, 
Şi căutându-mă pe mine 
Să-mi vadă râvna cum primea 
Pe oameni Doamne şi pe Tine. 


Să-mi afle gând, să-mi afle dor 
Şi poate dragostea fierbinte, 
Întortocheatul coridor 

Spre câte am purtat în minte. 


Şi cercetând ce am cernut, 

Să nu-mi citească doar cerneala 
Ci cum am dus şi am ţinut 

Din moşi strămoşi, orânduiala. 


16 Februarie 1990, New Badila. 


ARUNCAT ÎN LUME 


Când pe la Washington ajung 
şi îi admir prestanţa 
Fără să vreau îmi amintesc 
de Iaşi şi de Constanţa 
Iar când sunt la Daytona Beach 
şi plaja-i în idilă, 
Îmi amintesc de litoral 
şi-un colţ de la Movilă. 


La San Jose îmi amintesc, 
privind la munţii salbă, 
Fără motiv de Chişinău, 
Hotin, Cetatea Albă. 
De-s la Atlanta sau mai sus, 
la Boston sau Albany, 
Eu de Brăila-mi amintesc 
şi cum trecură anii. 


Când un bilet spre Kansas cer 
ca să merg la Wichita, 
Mă pomenesc cerând bilet 


de zbor pentru Harghita. 


Când un coleg american 
vine din Santa Ana 

Eu dau din cap zicând că ştiu 
de Roşia Montana. 


Când merg prin New York, Manhattan, 
prin Queens sau suburbie, 
Ceva aduce-a Bucureşti 
şi'n ochi strâng bucurie. 
De trec de Point of Rocks spre vest, 
răsună Alunelu 
Ca la Isaccea sus pe deal 
sau la Niculiţelu. 


Chicago nu are nimic 
cu Bran sau cu Sinaia, 

Cu Târgu Mureş sau cu Cluj, 
Tecuci, Bacău sau Baia 

Dar câte-un colţ sau chiar un stâlp 
ce poartă două fire 

Trezesc în mine clipe lungi 
şi-o nouă amintire. 


Când vin acasă obosit 
şi îmi privesc icoana, 
Îmi amintesc de moş Ion 
şi de baba loana 
Şi doar atuncea parcă simt 
la câtă depărtare 
Am fost de soartă aruncat, 
în lume, la'ntâmplare. 


2 Mai 1988, New York. 


SINGUR 


între bine şi mai bine 

Nu e loc de orişicine. 

Nu e loc că prea se'ndeasă 
Cel ce de nimic nu-i pasă 
La ce trece, la ce vine. 


Între rele şi mai rele 
Ajung cei fără pingele 
Că n'au minte ca să şadă 
Şi să rabde în ogradă 
Toate vremurile grele. 


Eu nu înţeleg nimica. 

A murit de mult bunica 

Şi mă simt singur pe lume. 
Nu am loc şi nu am nume 

Şi parcă mă'ncearcă frica. 


6 August 1986, New York. 


SCRISORI 


Scrisoare, minunată carte, 
Frământul minţii omeneşti, 

Din născociri cea mai aparte, 
Tu veste porţi şi-o răspândeşti. 


Srisoare scrisă'n româneşte 
Cu litera din moşi străbuni 
În care lacrima loveşte 

La porţi de inimi, rugăciuni. 


Scrisoare, 'naripate rânduri, 
Făuritoare de minuni, 

Fără măcar să stai pe gânduri 
Cu dorul prinzi să te cununi. 


Scrisoare ce aduce veste 
Sau întăreşte alte veşti 

Cu întâmplările modeste 

De tine cum ai fost sau eşti. 


Srisoare ce-o aştepţi să vină 
În pragul temerilor lungi 
Precum o rază de lumină 

La care nu poţi să ajungi. 


Scrisoare care'nnoadă dorul 
Cu lacrimă de zâmbet cald 
Şi lasă gândurilor zborul 
Peste câmpia de smarald. 


So 


| 

Scrisoare, veste aruncată Si 
De-alung de drum sau peste mări 
Cu ce-i acum sau altă dată, 
Plăpânde, tainice chemări. 


Scrisori la săptămâni sau lună 
Sau poate numai la un an, 
Prind depărtări ce se adună 
Şi'n timp se scrie un roman. 


Scrisoare pe cărări de noapte, 
Srisoare'n gând cu-atâtea veşti 
Ce le repeţi apoi în şoapte, 

În perna ta le tăinueşti. 


Scrisori ce-ajung o scăldătoare 
Pentru dureri şi neputinţi, 
Le'mbraci în flori râzând la soare 
Şi'ncerci tu singur să te minţi. 


Srisori cu margini aurite 
Şi'nmiresmate cu parfum, 
Cu fraze lungi, meşteşugite 
Şi cu o poză din album. 


Scrisoare'n litere alese, 

Scrisoare de copil stângaci, 
Scrisori cu rânduri lungi şi dese 
Ori scurte, doar cu: Ce mai faci? 


Scrisori cu linii pe hârtie 

In taină scrise pe genunchi 
Sub vântul ce abia adie 

Prin iedera curgând mănunchi. 


Scrisoare!n care n'ai ce spune 
Dar pân! la urmă tot o scrii 
Ca să alungi amărăciune 

Şi o speranţă să învii, 


Scrisori de aprigă mânie 
Sau doar de rugă la altar, 
Srisori care ajung să fie 
Înmormântate în sertar. 


Scrisoare, o târzie veste, 
Cu rânduri scrise tremurând 
De cel ce astăzi nu mai este, 


_Ce o aşezi ultima'n rând. 


Scrisoare scrisă la'nchisoare 
Pe-un petec mic, cu sânge vechi 
In care tot cuvântul doare 

Şi-ţi sună veşnic în urechi. 


Srisoare care nu mai vine 

Şi zi de zi o tot aştepţi, 

Te amăgeşti că-i totul bine 
Şi'ncerci din spate să te'ndrepţi. 


Srisoare scrisă'n miez de noapte, 
Prin lăcrămi căutând în sus, 

La amintiri de vorbe, fapte, 
Scrisă acelor ce s'au dus. 


Scrisoare ce o scrii scrisorii 
Să-aduci şi darului un dar 
Precum aduc fulgii ninsorii 
Un câmp de linişte şi har. 

< 


17 Martie 1989, New York. 


13 


ÎN AJUN DE PAŞTE 


Casă aveam şi masă-aveam 
De când pe lume ne ştiam, 
Aveam şi cărţi, cutezători 
Şi cântăreţi privighetori. 


Pană aveam şi călimări, 
Puteam să punem întrebări 
Şi-aveam bătrâni cu paşii rari 
Şi înţelepţi şi cărturari. 


Aveam şi drumuri şi poteci 
Ca peste tot să poţi să treci, 
Să drumeţeşti şi-apoi'să vii 
Printre păduri, livezi şi vii. 


Aveam belşug de împărţit, 
Aveam şi pâine şi cuţit, 
Aveam şi bine şi frumos 
Şi'n clopote un gând pios. 


Aveam biserici, mânăstiri, 
E viaţă'ntreagă să le-admiri, 
pă loc de rugă, meditări, 
mpletind râuri şi cărări, 


Dar ce n'aveam? Chiar şi prisos 
De bogăţie şi frumos, 
De'nţelepciuni şi vitejii 

Ce n'aveai loc să le mai scrii. 


Cristos a fost vândut pe-arginţi; 


Astăzi, întortochiate minţi, 
Au dat în taină la tirani 
Națiuni întregi pe zeci de ani. 


Popoarele's un şir de sclavi 

În zdrenţe, flămânziţi, bolnavi, 
Luaţi în râs, batjocoriţi 

Şi pentru-o vorbă răstigniţi. 


Cristos a înviat din morţi 
Schimbând în lume legi şi sorţi 
Şi-a înălţat în har puteri, 

Ca să rodească re'nvieri 


Şi'n ţara mea coboare iar 

Şi libertate şi hotar 

Şi s'o aducă, nu ştiu când, 
Cum o trăiesc mereu în gând. 


11 Martie 1986, New York. 

FĂRĂ RÂNDUNELE 


dunele 


mă sosit fără rân E AR 
Primăvara & bolta sinelie 


Ce brăzdau în zbor pieziş E 
Presărând în urma lor 17 e Aer i a 
Nu-s aici, sunt doar ecou gândurilor 


Împietrite pe trecut, nişte santinele. 


Primăvara, cu răsfăţ, îmi zâmbeşte!ntr'una. 
N'o pricep, nu îi văd sens şi-o țin de ocară 
Când aruncă cu dispreţ ploi de primăvară. 
Numai seara, obosit, când s'a dus furtuna 
În balcon, uitat, aştept să răsară luna. 


Ea, o tihnă'n ireal de frumos şi bine, 
Plină e de amintiri în a fost odată 
Aducând cu ea un basm, lume fermecată, 
Vrajă ce s'a revărsat în balcon la mine 
Ca'n oglinda-i să revăd ţara şi pe tine. 


10 Mai 1986, New York. 


ULTIMA POARTĂ 


Cântaţi feciori, cântaţi, 
Un strâns de şir de ani 
E cumpăna ce azi alunece 
Din truda grea de ani, 


căci moartea e o clipă, 
ce curge în risipă. 

ă, coboară, 

pentru întâia oară. 


Cântaţi, cântaţi voioşi, nu e altă cărare 
Pentru cei obidiţi sau cei în triumfare 
Iar eu, înaripat de amintiri şi doruri, 
Voi umple-un univers cu neoprite zboruri 


Şi dăruind vibrări, pe cer, medalioane, 
Scântei voi încrusta cărării, milioane. 
Grăunte, viaţă, miez, în moarte începuturi 
Spre străluciri ce zbor în enigmatici fluturi 


Ajungi să te întorci la fiecare'n parte, 

Să fii mereu cu ei şi totuşi dus departe 

În gândurile lor, în trai, al tuturora 

Şi'n vis prelung în nopţi sfârşind cu aurora. 


Să te înalţi şi creşti la tot ce-i fericire, 

Să le şopteşti un sfat ce poate o să-i mire, 
Să râzi sau plângi cu ei şi-apoi în alinare 
Să strângi, să le dai lor şi-acelui ce nu are. 


Şi timpul ce-a trecut, la un răgaz, poveste 
Să nască despre cel ce astăzi nu mai este 
Cu-amintiri mărunte sau unele aparte 

Ca'n viitor să porţi povestea mai departe. 


Şi'n câte astăzi sunt formând o'ntreagă cladă 
Să vezi şi ce nu e în urma din livadă, 

În margine de câmp sau deal cu arătură 

Sau poate-l întâlneşti cuvânt într'o scriptură, 


Pe timp de ierni şi ger sub înălbită mască 
Sau verile ce coc culori pe adamască, 

La veşnicile clăci, tu azi apoteoză 

Care trăieşti din nou în candelă la poză. 


14 Mai 1986, New York. 

ZILEI MELE 


Cerul în apus; răşină, 
Gârbovit este de trudă. 
Urma'n iarbă plânge udă 
în sclipiri reci de lumină. 


Se adună gând cu gânduri, 
Prind durerile nuanţe, 
Pâlpâie încet speranţe 
Doar în prea puţine rânduri. 


Noaptea a trezit mâhnire 
Pe răboj de insomnie, 
Vrăji încep ceremonie, 
Mreajă de ademenire. 


Linişti înfricoşetoare 

Zdrobesc gând, sleiesc dorinţă, 
Nu-i nimica cu putinţă, 

Clipa trece, clipa doare. 


Noaptea pare nesfârşită. 

Tu descreşti şi noaptea creşte. 
Bezna-i grea şi te striveşte 

Şi e gata să te'nghită. 


Mâzgăleli apar cu zorii, 
Temeri noi, necunoscute, 
Grijile nepetrecute 

Store broboanele sudorii. 


Te trezeşti, maşinărie, 
Mecanism ce-i spune viaţă 
Şi te mişti ca o paiaţă 
Uitând ce e bucurie. 


12 Iunie 1986, New York. 


AŞTEPTARE 


Stai şi aştepţi şi fiecare lună 

În gând o tai bucată cu bucată 
Dar timpul se strecoară şi se-adună 
Şi pare mai grăbit ca niciodată. 


Stai şi aştepţi căci te-ai pierdut pe tine 
Cu mintea, cu puterea şi elanul 

De nu mai ştii nici ce-i greşit sau bine 
Şi, în frânturi de clipe, închei anul. 


Eşti veşnic într'o nemişcare. Poate 
Minunile veni-vor ajutoare 

Ca zilele de aşteptare, toate, 
Să-ajungă-a fi scântei izbăvitoare. 


Să vezi ce-ai vrut, să ai tot ce se vede, 
Să-ţi regăseşti avântul şi speranţa 

lar zilele ce încă s'or succede 

În bucurii să-şi afle rezonanţa. 


Să te strecori cu zâmbetul pe buze 
Şi sufletul în plină împăcare 

Pe drumul cel ce fără călăuze 
Ajunge să-l urmeze fiecare. 


5 August 1986,New York. 


ae 
INSTANTANEU 


Tremură frunza în vară, 
Frunza grea de chiparos. 
A'ngheţat Odinioară 
Pe un sunet de vioară 
într'un suflet calcaros. 


Mişună o omenire, 
Unii vin, alţii se duc 
În aceeaşi stăpânire, 
Căutând nemărginire 
Bani adună ori deduc. 


Gălăgie şi sirene, 

Unii pier de-atâtea munci, 
Alţii, crai şi cosânzene, 

Se tot sting pe rând de lene 
Dând păreri sau dând porunci. 


Unul stă ferit de toate 
Şi de vii şi de un mort 
Fiindcă el aşa socoate 

Ca să poată da din coate 
Pentru aur şi confort. 


Altu'ntr'una dă năvală 
Parcă seamănă furtuni, 
Fără nici o şovăială 
Cade iute la'nvoială 
Pentru titluri şi cununi. 


Şi mai sunt pe tot pământul 
Tocmai când nu te aştepţi, 
Cei ce 1au mereu cuvântul 
Şi să te ferească Sfântul 
Cât sunt măre de deştepţi. 


E) 


5 Aupust 1986 > New York, 

CAPCANĂ 


Sunt plin de atâta durere 
Şi totuşi durere mai strâng, 
Sleit de dorinţi şi putere 
Pe mine eu singur mă plâng. 


Ajung ca o piatră de rece, 
Ca piatra rămân nemișcat 
Şi zi după zi se petrece 
Cu capul ce stă aplecat. 


Se frânge trecutul, dojană, 
Picură!'n suflet otravă, 

Mă aflu ca prins în capcană, 
Închisă stă pleoapa jilavă. 


18 Iunie 1986, New York. 


CRÂMPEI 


Crâmpei de vis, visare'naripată 

Cu ce va fi sau ce a fost odată, 

Se spulberă în vânt sau strâns grămadă 
Coboară lin, în amintiri: ogradă 

Şi casă din bătrâni şi el, bunicul, 

În care-i o comoară tot nimicul. 


Dar ce a fost e-o clipă ce se duce 
Cu soarele ce iar o să se culce 
Pe sânul înserărilor albastre 

Care privesc prin licăriri de astre 
Peste fâşii de jale şi durere 

Care se pierd în beznă şi tăcere. 


21 Septembrie 1986, New York. 

ÎNVINS 


Speranţe pe un sfert de ton, 
Şirag din lacrimă amară 
Cu ani fără de primavară 
Din zile'm veşnic maraton. 


Munca desprinde-un prim galon, 
Cu lauri se'mpletesc coroane, 
Drumul coteşte, ghinioane, 
Rupt, pe un gard, un pantalon. 


Întortocheli ce se topesc 
În vorbe mari, făgăduială, 
Totul e pus la îndoială 
Iar faptele nu se urnesc. 


Trec anii, sumbri temniceri, 
Cu luni ce!'n zile se înnoadă 
Într'o pendulă ce se'ngloadă 
În orele trecute ieri. 


Un car bătrân cu ştirbe roţi 
Pictat pe-un gând de slăbiciune 
Lângă un soare ce n'apune 

Şi un bunic fără nepoți. 


Un trunchi de vreme netezit, 
Un povârniş uscat de soare 
Ce-i văduvit şi de răzoare, 

Un şoim străpuns ce-a putrezit. 


E pasul vieţii un târşit 
Oricum te'ntorei pe cardinale, 
Ingenunchezi să arzi anale 

Ca să dai loc unui sfârşit. 


16 August 1986, New York. 


CER IERTARE 


N'a fost un for a mă numi maestru 

Şi nici profesor n'am ajuns măcar, 
Chiar şi'n armată m'am mişcat pedestru 
Iar în război am fost Păun acar. 


De astăzi scriu legând seara cu zorii 
N!'o fac crezând că-s poate un talent; 
Mi-am închinat mereu ziua sudorii 
Şi-averi, măriri, n'au fost un stimulent. 


Dar dacă scriu, îndemn pentru a scrie 
Nu e că vreau cu alţii să mă'ntrec, 
Eu scriu atunci când simt că bucurie 
Ori mari dureri prin mine se petrec 


Şi-atuncea când nu e un loc în care 
Să mai aştern încă un simțământ, 
Când ceea ce mă bucură sau doare 
Nu vreau să iau cu mine în mormânt, 


Atunci când cred că Ceru'm bunătate 
Şi'n infinit de har Dumnezeiesc, 

Din câte sunt, un semn de libertate, 
Dintr'un nimic, îmi dă spre El să cresc. 


De-aceea scriu şi sincer cer iertare 
La cei ce'm dedicare-s condeieri, 
Maeştrilor, la toţi, la fiecare, 

La cei de azi, de mâine şi de ieri. 


21 August 1986, New York. 

DE ZIUA MEA 


E astăzi ziua Sfântului, 

A unui sfânt din calendare 
Şi mai şi este 

De-atâţia ani şi ziua mea: 

Urare, dar, îmbrăţişare , 

Ce ţes încet o'ntreagă zi 

Cu clipe lungi de-aniversare, 

O amintire ce dospeşte, 

În ochii umeziţi, poveste. 


E ziua unui sfânt şi-a mea. 

Ecvestrul Sfânt ce-i sărbătoare, 
Pe fond de aur, 

Cu faţa-i blândă de viteaz, 

Se'ntreabă parcă de ce oare 

N'a reuşit până acum, 

Cu sulița ucigătoare, 

Să-oprească râsul sfidător 

Insângeratului balaur. 


O rază lungă s'a răsfrânt 
În luciul sticlei, pe icoană, 
Ce prinde viaţă 
Şi lupta grea a început 
Când calul s'a oprit din goană 
Iar Sfântu'm vitejia lui 
A mai răpus o lighioană, 
Sub ochi divin, ce stă pe-un cer 
Fără'nserări sau dimineaţă. 


O clipă lupta a durat 
Şi iarăşi stau în nemişcare 
Pe-un cadru magic. 
Icoana prinde-acuma sens 
Dând crezului comunicare. 
Balaur şi Ecvestrul Sfânt, 
Un rău şi bun la fiecare. 
Golind-o de balaur, azi, 


S'ar umple toată de nostalgic. 


Şi astfel trece ziua mea 

Şi'n şir de ani zilele toate 
Da'm bucurie 

Mă uit la umbre şi desen 

Lăsate'n aur să înoate. 

E tâlc din tâlc nemuritor, 

La înţelepţi şi pentru gloate, 

Ce'nseninează ziua mea 

Sub bolta lumii plumburie. 


23 Aprilie 1987, New York. 

ZIUA DE AZI 


Te logodeşti cu ziua de-azi, 
Sunt zorile ce-ţi dau poruncă. 
Oriunde soarta te aruncă 

Şi te ridici atunci când cazi. 


Eşti logodit şi spre amiezi 
Mai ai fărâme de speranţe, 
Apeşi pe aurite clanţe 

Şi treaz încerci ca să visezi. 


La ore mari munca închei 

Şi cumpănind-pe taler trudă, 
De-a fost frumoasă sau zăludă, 
De zi te rupi pe-al vieţii chei 


Şi'n paranteze'nghesui somn 
Pe-un gol imens fără lumină. 
De merit ai sau numai vină 

Tot slugă eşti iar ea ţi-e domn. 


Dar zorii bat din nou la uşi 
Te logodeşti cu o zi nouă: 
Una e ghiaţă, alta-i rouă, 


“Una e flori, alta-i cătuşi 


Sau zile ce din gâ 

gând alungi 
pati clipe ce, în ciniițifa 
S ra candele de fericire 
imgurul leac pe răni să ungi 


Dar zilele care s'au dus 

Nu au ajuns căsătorie, 

Nu-i zi ce-a fost ca să mai fie 
Şi nici mijloc de readus. 


Mereu o altă zi, alţi sorţi, 

Dar nu-s schimbări decât în tine, 
Te zbaţi în greu, uşor sau bine 
Şi ori te-ascunzi, ori baţi la porţi. 


Azi nu mai vezi ce ai văzut, 
N'ai să mai vezi ce azi se vede, 
Nu-i eu putinţă a mai crede 
Câte'n trecut poate-ai crezut. 


Nu mai doreşti ce ai dorit 

Şi nu mai râzi ca altădată, 
Chiar bolta'ntreagă, înstelată 
Apare sub alt colorit. 


Te schimbi mereu în cel de azi 
Şi'n azi eşti centru pentru lume, 
Ori un nimic, ori mare nume, 

În azi te'nalţi şi'n astăzi cazi. 


27 August 1987, New York. 


NETREBNICUL 


Vis de putere te-a furat, te clatini ca'n beţie. 

Ameninţi de pe înălţimi, îţi pare totul prost 

Şi strângi din ochi ca nu cumva să vezi cele 
ce-au fost 


În lumea care în trecut ţi-aparţinea şi ţie. 


În smecher de maidan repeţi că azi trăieşti, = 
nu mâine, 

Alungi întregul tău trecut, şi datină şi strai, 

Să dobândeşti în frunte-un loc, aicea, nu în rai, 

Şi să te lauzi că arunci, la guri flămânde pâine. 


Dreptate dai şi îndrăzeşti pe cei ce au putere. 
Te-ai lepădat de neamul tău, eşti internaţional, 
Stâlceşti şi vorba ta şi scris zicând că-i raţional 
Şi stând la umbra altora, te lingi pe mâini de miere 


Loveşti în cei mai necăjiţi să-ţi mulţumeşti stăpânii, 
Pretinzi că eşti cu dor de neam da'n el arunci nord 
Şi te strecori în rana lui, un şarpe de puroi 
Strigând, cu gura la urechi, ce dragi îţi sunt 


românii. 


a eşti, te crezi erou, statuie ridicată 
Ze aa de (a VINgători: Şi-atâta tot. Când mori, 
tie te vor urma, nu lauri sau comori 

oi, atât, în mâini cu-o inimă curată. 


9 Iulie 1987, New York. 

„El, numai el, din toţi dreptate are, 


NEBUNII 


În zdrăngănit, trompete şi mătasă, 
Curg promisiuni şi critici măiestrite, 
Se iau târguri asalt, casă cu casă 
Stropind minciuni pe'nşiră mărgărite 
De toţi acei ce doar de ei le pasă. 


Vorbesc pe rând noii sosiți grămadă. 


Dezinformări se strâng şi coc plămadă 
De parcă-l recunoşti deşi nu are 
Nici coarne mici şi nici o lungă coadă. 


Te rătăceşti de-atâta îmbulzeală, 

Te miri că legi fac astăzi doar nebunii 
Dar de pătrunzi sub dosnica urzeală 
Ajungi să ştii dintre puţini pe unii 
Ce trag de sfori dar nu ies la iveală. 


Atuncea simţi că parcă-ţi este milă 
De-acei nebuni ce spun că-aşa e bine 
Când se supun de voie sau în silă 
La'nveninări făcute să dezbine 
Cu-un nou trecut minţit filă cu filă. 


Dar tot atunci cuprins eşti şi de greață 
Văzând nebunii'n şir, aliniere, 
Nomenclatura nouă, hrăpăreaţă, 

Cum bălăcesc în aur şi în miere 

Şi lacomi fac din seară dimineaţă. 

După nebuni; mânaţi de'nşelăciune, 
Se-adună cei ce cred sau vor să spere 


In rugăminţi : 
Sunt cei zişi anl 
Pentru nebuni le poar 


Dar cei ce stau pe margini cardinale, Cu prişniţe, cojoace şi cu şal 

Cei ce gândesc sau ştiu din neştiute, În paşi mărunți ieşi uneori de unul 

Cei ce apar, la cei ascunşi, in cale, Te vezi şi simţi ca un feld-mareşal 

Sunt dezbrăcaţi de cinste şi virtute 4 Dar nu'ndrăzneşti pe poartă să-ți iei drumul 


de! pace . 
male ce litiere BĂTRÂA 
tă'n afecţiune. 7 13, 


Şi sunt numiţi balast, sub-animale. 
ş De trei sau patru ori pe zi, la pat 
Nebunii-s zei. Zeii deţin putere. Incet te trage somnul şi te fură. 
Eşti mai nebun dacă încerci nebunii Treburi nu ai dar eşti preocupat 
Şi nu mai poţi, când vrei ceva a cere, Şi uiţi şi de pilule şi de cură. 
Decât să mergi la animal, la unii 
Ce se întrec nimic să mai digere. Când junghiurile'ncep să-ţi deie ghes 
Eşti bucuros că nu mai ai măsele 
DE Ru cual, e melodie Şi'n liniştea din jur eşti în progres 
ar altele când pasc presoară artă Târşînd ii i 
Dictând din mers o tragi-comedie ă CĂ ceata EP SE mea 
Sub corn de abundenţi ce se deşartă Dar uneori eşti foarte supărat 
ar când greşesc, pedeapsa-i sine die. Nu-ţi vezi şi nu-ţi găseşti papucii. 
| Te-aprinzi, eşti mânios şi'nflăcărat 
17 Septembrie 1987, New York. Te-opreşti şi repede faci semnul crucii. 


Trec zilele şi lunile se duc 

Şi fără nici o grabă închei anu', 
Citeşti aceeaşi carte cu'n haiduc 
Şi alta, poezii de Topârceanu. 


De multe ori rămâi mai gânditor, 

Nici nu mai vezi ce rost e în trăire 
Şi nici la ce e bun un viitor 

Dar, înţelept, te pierzi în amintire. 


18 Septembrie 1987, New York. 

CLIPE RĂZLEŢE 


Mărgean ce-l lasă!'n urmă aurora 
Cu gânduri semănate printre stele, 


Prescură pentru viaţa tuturora 
Pe-un cer ce-i săgetat de rândunele. 


Nemărginirea-i în măsurătoare 

Pe scăldători de-albastră înălţime, 

E-un nesfârşit prezent ce nu mai moare 
Şi toate le transformă'n sinonime. 


Pe picături molatice de ploaie 
Se-aşează străluciri de feerie, 

Un fir plăpând de iarbă se îndoaie 
Să aibe o ciupercă pălărie. 


Din infinitul cerului. hotare 
Te-opreşti terestru cu înmărmurire, 
Ţi-e sufletul căuş, în legănare 
Sorbind natura ca împărtăşire. 


Pleci capul peste basmele uitate 

În murmurul din primele colinde Ș 
Durerile se-anină!'n noi veşminte 

De dor, pe un trecut cât îl cuprinde. 


Când zorii sar, vioaie căprioare, 

În salturi lungi care te înconjoară 

Până şi dorul din ascunzătoare 
Prinde scântei, din nou, ca prima oară. 


23 Septembrie 1987, New York. 


—————— 


GÂNDURI 


In horoscop, în sferă de cristal, 

În bobi, în cărţi, în visuri sau în semne 
Fiindcă eşti din neam Neandertal 

Vezi în triunghi un cerc dialectal, 

Noul secret ce'n viaţă să te'ndemne. 


Nu ştii cât este cerul de întins 

Nici că mai sunt şi legi necunoscute. 
Pe un trecut ce-i socotit că-i stins, 

Crezi culmi de'nţelepciune cz-ai atins 
Şi-ai desfăcut cele nedesfăcute. 


Când unele din lucruri te surprind, 
Tu nu le ştii iar de le ştii nu-ţi pasă 
Şi uneori te simţi întinerit 

Când vezi în urma ta câţi au pierit 
Din cei fără de tihnă şi de casă. 


Dar legile din vast necunoscut 

Ce nu stau scrise ci-s purtate'n şoapte, 
Coboară transformându-se în scut 

lar frica şi'ndoielile se-ascut 
Urmându-te oriunde, zi şi noapte. 


24 Septembrie 1987, New York. 


—_ 


85 Ş Ted te 
Sh SI i 
A că: 

CUMPĂNĂ 


Sub-animal, dispreţ şi scos din raţii, 
Sălbăticiune, colţi, copite, 

Natura te-a creat drept complicaţii 
În echilibrul care se trimite 


Ca nou hotar 


de pace între naţii. 


Stăpânii simt şi'n grabă se adună. 
De.undeva, îndemn de liniştire, 

Noi îndrumări, planuri pe an şi lună. 
E simplu, clar şi'n pas către mărire 
Ei toţi primesc medalii sau cunună 


lar pentru animal ori fân, ori paie. 

Şi el în schimb, prin muncă şi credinţă, 
Pentru stăpâni adună şi-o leţcaie, 

să curgă în bănci, cât este cu putinţă, 
Averile din lume, în pâraie. 


Sub-animal, ce-i de prisos sub soare, 
Răsare diabolic din cenuşe. 


De-ar fi stârpit, ar fi o sărbătoare 


Dar Dumnezeu 
În el t 


» Cel veşnic treaz, stă!'n uşe; 


e naşti şi tot în el se moare. 


Octombrie 1987, New York 


——————— 


ÎN  AJUN 


Nu mai vin colindătorii, 
sub cojoc cămăşi de in 
Şi căciuli cât o căpiţă. 
S'a'nserat şi nu mai vin. 
Prin perdele umbra creşte, 
în zadar aştept un fulg, 
Grea e liniştea ce cade, 


din ea nu pot să mă smulg. 


Unde sunt colindătorii? 

Au ajuns astăzi moşnegi? 
Stranie-i orânduirea, 

greu ceva mai înţelegi. 
Dar aştept plin de răbdare 

în minuni încrezător. 
M'am ferit de fapte rele 

şi nu-s nimănui dator. 
Fără veste, printre nouri, 

s'a aprins o stea, încet, 
Joacă raze prin odaie 


şi le strâng într'un buchet. 


Se-aud paşii pe zăpadă, 
scârţâie ger pe argint, 
Candela'n sclipiri aduce 
iz de busuioc şi mint. 
Cântă iar colindătorii, 
uşile li s'au deschis 
Şi cu zâmbetul pe buze 
îi primesc la mine'mn vis. 


Decembrie 1987, New York. 

DE CRĂCIUN 


În carte îţi trimit presată, 


Din câmpul nesfârşit, o floare 
Cum ai primit şi altă dată, 
Azur de cer într'o scrisoare. 


Aş vrea să strâng raze de lună 
să împletesc un coş cu ele, 
În el să văd cum se adună 
Bujori şi maci şi viorele. 


Şi-aş vrea să pot drumeag, cărare, 
De mână să-l petrec cu tine, 

Să mergem iar la întâmplare 

Printre pârâuri cristaline 


Iar cerul plin de nestemate, 
Peste cărări şerpuitoare, 

Cu şoapte'n frunze legănate 
Să plăsmuiască o scrisoare. 


Întoarce foile din carte, 
Inchide ochii în visare 

Şi poartă-ţi gândul iar departe 
La ierni de ţară cu ninsoare, 


La bucurii din altă dată, 

La un Crăciun de sărbătoare 
Când tu, cea mai frumoasă fată, 
Priveai în jos, surâzătoare. 


24 Decembrie 1987, New York. 


CU. Ve N Eat 


Am ajuns vârsta la care, 

din comorile de viaţă, 
Să-mi aleg, din tot noianul, 

ce să'nşir pe-o scurtă aţă. 
Că-i bogat sau nu şiragul, 

orişicum, al meu el este. 
Aş putea să-l dau uitării 

sau să îl descriu, poveste 


Dar mai bine las pe alţii 
să arate ei ţânţarul 
Mai vârtos, dacă se poate, 
decât însuşi armăsarul. 
Eu sunt împăcat, şiragul 
a vreau cândva să-l port cu mine 
Intr'o lungă pribegie 
ce o bănuiesc că vine. 


Am de mult, în buzunare, 
mici foi de călătorie 
Fără dată dar expiră, 
când însă, nimeni nu ştie. 
Eu sunt gata, n'am valiză, 
doar şiragul şi o pană. 
Mi-a intrat scrisul în sânge 
ca un leac la orice rană. 

O 


Şi mai cred c!o să se poată, 
dacă nu la toţi, la unii, 

să trimit din drumu-ml carte 

ăsăritul lunii, 


pe la răsar lunii 
să însemn în gânduri, Vise, 
ca în caleidoscoape, 


spre tălmăcire 


Lucruri ce 
roua!n colţ de pleoape. 


aduc 


Şi voi scrie cu răbdare 
bolta cerului întreagă 
Pentru cei ce au dorinţa 
gândurile să culeagă. 
Până-atunci caut într'una, 
năzuiri sau simţăminte 
Şi încerc în neputinţa-mi, 
să le'nşirui în cuvinte. 


7 Aprilie 1988, New York. 

MÂNDRA PRIMĂVARĂ 


De cu seară te-am simţit mândră Primăvară. 
Cunoscută eşti de toţi cât eşti de sprinţară. 
Treci zburând pe vânt călduţ, vii pe el călare 
Şi cu ploi în rostogol noroieşti cărare. 


Torni din cer ploi în nesaţ, uzi haine, pingele 
Şi te lauzi că aduci berze, rândunele. 


Dai cu cotu'n arbori groşi ca să le strici somnul 


Fără să gândeşti cumva că superi pe Domnul. 


Tu pretinzi că vii cu flori, cu înmugurire. 
Da de unde, ele ies doar ca să se mire 
Că aşa de mulţi poeţi, duşi de nas de tine, 
Muză ei te-au declarat pentru orişicine. 


Zic că-i soarele mai cald, că dai bucurie. 

Şi aşa vara!'n curând trebuia să vie. 

Ei pretind că tu aduci îndemn a renaşte, 

Dar de fapt s'a întâmplat ca să cazi de Paşte. 


Primăvară, în zadar vii cu ploi, furtună 

Sau cu soare cald şi blândă ca să pari mai bună 
Şi mă'ndemni cu gingăşii, flori în diademe. 
Sunt eliptic azi de chef şi nu am nici vreme. 


Ştiu că pe furiş dispari când vara soseşte 
Ca din gloria-i să iei cât mai mult, hoţeşte. 
De altminteri e ştiut, eşti o impostoare 
Dar norocul nostru e că eşti trecătoare. 


7 Aprilie 1988, New York. 

LA MINE 


Eu de la Dunăre-am plecat 
Pe unde Teliţa se-afundă 
În ape ce s'au revărsat 
Mânându-se undă cu undă. 


Eu din Hercinici am venit, 
Munţii Măcin, Cocoş, Badila 
Dar soarta nu mi-a oferit 
Nici ocrotire şi nici mila. 


Sunt astăzi în necunoscut . 
Pe unde se'ntretaie calea 

în căutare-a ce-am pierdut... 
Şi deal împădurit şi valea. 


De-ar fi s'o iau din nou alung, 
Lăsând în urmă iar odaia, 
Nu mi-ar păsa de-am să ajung 
Pe crestele din Himalaia 


Ori poposesc cumva mergând 
Pe Mississippi, Amazoane, 

La Polul Sud sau nu ştiu când 
Prin seceta din Canioane 


Sau prin Paris iar să mă plimb 
Sau Niagara la cascade, 

Pe-al Libertăţii magic nimb, 
Sau Vaticanului arcade. 


Nici la Viena'n Westbahnhof 

Sau pe Mariahilfer Strasse, 
Pe-un loc cu Gange limitrof, 

La Reagan ranch sau un Manasse 


Sau în a nu ştiu cui serai, 
Oricare loc şi la oricine 

Şi chiar de-ar fi s'ajung în rai, 
Tot n'am să simt că sunt la mine. 


8 Aprilie 1988, New York. 


COMORILE 


Mi-e dor, mi-e tare dor de voi. 


E vară, par însă pomii goi 
Deşi sunt încărcaţi de verde 
Cu frunze fragede şi noi, 
Cu-o prospeţime ce se pierde 
În bolțile coroane 
Sub geamuri şi balcoane. 


Trec adieri, altele vin, 

Şi fiecare-i un suspin 

Ce prinde aripi ca să zboare 

Pe-un cer albastru, cristalin 

Şi-ajunge-un nor din simplă boare 
Ce din fior de şoapte 
S'alunece prin noapte 


lar clipele ajung şirag 

De amintiri pline de drag | 

Şi toate'n jurul tău, suită, 

Te poartă înapoi pe prag 

La vechea poartă ruginită, 
Numărând comorile 
Pân! se'ngână zorile. 


17 Iunie 1988, New York. 

DE PAŞTE 


s pe stânga, ea aia 
i treet, fireşte, - 
attan şi de Wall S , ; 
Da Mei în zori, luai o carte COMORI 
Cu basme vechi şi scrisă'n româneşte 
Ș Din care însă-o parte 


E Paşti în Queen 


-atâtia ani lipseste. un album e viaţa strângând fotografii. 
Desala Pa CE taie o scânteie: devin fotografie, 
E â i de epopee, un loc în geografie, 
: -s în zi de sărbătoare, Frânturi de epopee, u i i 
e eee nici loc nici mângâiere Contur, gândiri, simţire, să fii sau să nu fii. 
ia i ă zboare. 
Şi gându-l las în voie ca să : ini după pagini se-adaugă mereu 
i t în adiere Şi pagini ga 
Un proaspăt iz Dare : Scris aa Clădindu-se comoară ce o păstrezi în tine : 
În mijloc de tăcere. Ascunzi ce nu îţi place, descrii doar ce e bine 


Şi le îmbraci cu grije în frac sau antereu. 
Singurătatea nu-i o suferinţă. 


Zilnic cu mine şi cu El într'una E singura COmOarăL le dare a A lg eg ci 

Încet se umple a mea locuinţă Şi singura So SE A cae e ete = 

Cu cărţi, hârtii, nimicuri, totdeauna. O iei în cer cu tine greşind zi pasă 
La cele'n neființă Să laşi ceva din tine la unii sau oţi. 


Matenumanes tele i E-o pierdere ce merge topindu-se în veac 


ăci înă Căci nimenea nu poate aidoma s'aprindă 

pe ze E = înălțarea Aceeaşi scânteiere în lacrimi sau colindă 
u se'n ntreaga omenire, Se S Pag esua SS 

Cu El, munţii şi din adâncuri marea. De-i coardă de vioară sau prepe 


El e îndemnul risipit în fire 
Cu mila, cu iertarea, 
Bândeţe şi iubire. 


Când răsfoieşti albumul ia-ţi un însoțitor 

Şi lasă-l să privească adânc, o lumănare 
Aprinde-i ca să vadă, din ce-i arăţi, ce are 
Ecou î 


i î i sau e ispititor. 
Sa luminat, căzu pe jos o carte, în: ADE ear P 


Va sta acolo mult, neridicată : a mn : părți 
Până în alt Aprilie sau Marte. „__ Lăsaţi comori în urmă sau barem numai 


A Ca cei ce vă urmează, în clipe de'ndoială, 
Că parcă nu ştiu cum, ca niciodată, Să poată să culeagă, fără de şovăială, : 
Mă simt foarte departe Mai mult ca din volume de zeci de mii de cărţi. 
De ce a fost odată. 


10 : 
10 Aprilie 1988, New York, Mai 1988, New York 

LA DRUM 


Gheorghe, un Gheorghe oarecare 
Visândr mereu un cal bălan 

Şi-o suliță, întregul an, 

Poartă în el semn de'ntrebare, 


Trece prin viaţă'ncet, cuminte, 
Nu-şi spune George, Jack sau John, 
E fratele unui Ion 

Şi se sgârceşte la cuvinte. 


Priveşte lung o zi întreagă, 
Ţi s'ar părea că e de lemn 
Şi nu îşi află alt îndemn 
Decât în rafia ce-o leagă. 


A împletit-o şi se!'ncinge, 

Din crâng şi-alege un toiag 

Şi două flori de ciormoiag, 

E'n drum de plouă sau de ninge. 


l-e pasul rar dar în privire, 
Ce-o poartă-alung peste cărări 
Strângând mereu parfum în nări, 
Se naşte-o vie licărire. 


Mereu în jurul lui priveşte, 
În drum îi ies de-atâtea ori 
Blesteme-alături de comori, 
Dar n'are timp, nu se opreşte. 


El n'are cal, nici suliţi n'are 
Dar vrea să-ajungă la părinţi, 
Să stea acolo printre sfinţi, 
Uitat, un Gheorghe oarecare. 


13 Mai 1988, New York. 


OMENIE 


Nici în iad, nici în Nirvana, 
Lupul nu îşi schimbă blana, 
Nici stăpânul şi nici sclavul 
Nu îşi leapădă năravul. 


Urlă lupul, râd stăpânii ei 
Şi-ţi răspund cu jocul mâinii . 
Plânge sclavul, jeluieşte 

Dar nimic nu dobândeşte. 


Vin războaie, pace vine, 
Se împarte rău şi bine. 
Revoluții aduc hăul, 

Se împarte numai răul. 


Vine şi-un popas în lume, 
În istorii, fără nume, 
Unul ţipă, altul tace, 
Nimănui nimic nu-i place. 


lar de-a capo, iar războaie, 
lar răniţi şi morţii claie. 
Lacrimile spală sânge, 

Unul râde, altul plânge. 


Înţelept dacă soseşte, 

El să'nceapă, bătrâneşte, 
Ca în cinste şi-armonie 
Să renască omenie. 


26 Mai 1988, New York. 

A FOST 


A fost, a fost odată 


Şi poate-o să mai fie 
Dar oare cine ştie 
Ce loc şi la ce dată. 


A fost mireasmă dulce 
Ce cobora din stele 
Cu gândurile mele 
Plecate să se culce. 


Crâmpei care nu are 


Nici rost, nici dimensiune, 


A devenit minune 
Venind din depărtare. 


Petale şi stamine, 

O frunză legănată, 

O şoaptă îngânată, 
Se rup încet în mine. 


Plutesc ca'ntr!'o beţie, 
Pământul se roteşte, 

Cu el eu zbor orbeşte 
Pe-un drum ce se subţie. 


Trecutu'n picătură 
Se'nşiră la'ntâmplare, 
Alerg pe dor călare 
Spre-un ieri în miniatură. 


Mă'nalţ ca o săgeată, 
Oglindă-mi este luna, 
Crâmpei din totdeauna, 
Cu ce a fost odată. 


27 Mai 1988, New York. 


SPERANȚE 


Nu aduce anul ce aduce-o clipă. 
Soarta'n constelații încet se'nfiripă 


iin dureri, speranţe încep să sclipească. 
Se desfac bobocii într'un pumn de iască. 


Faptele se'nşiră şi apoi se-adună. 
E târziu în noapte. Luminat de lună, 
Cauţi ce se leagă să desfaci cu grije 
Dar în pătălie te-a lovit o schije. 


îţi priveşti iar rana, sânge se prelinge, 
Volbura din lacrimi curând te învinge 
Dar altă sclipire, în mii de nuanţe, 
Umple cerul minţii şi zâmbeşti, speranţe 


Cresc într'una, spală sângele din rană, 
Ți se umflă pieptul, sus ridici o cană, 
Îi goleşti adâncul în întâmpinarea 

Tihnei, bucuriei şi aştepţi schimbarea. 


Dar uşoara frică ce-o ascunzi cu teamă 


În adânc, în tine, în ecou te cheamă 


Să veghezi sclipirea, îi păzeşte focul 
“Să nu scape iarăşi binele, norocul. 


Creşte'n consteleţii pârghie şi poartă, 
Mintea socoteşte binele din soartă, 
Se deschid în ceruri uşile închise, 
Amăgiri se'nşiră, aşteptări şi vise. 


Sunt bobocii floare şi'n curând dau roade, 


Norii şi seninul te privesc iscoade, 


Nu mai sta pe gânduri, dă prin ciur noianul, 


Ce ţi-a dat o clipă, nu aduce anul. 


14 Iulie 1988, New York. 

OCHII TĂI 


Ochii tăi nu au culoare 
Ca şi vântul şi furtuna 
Dar citeşti în ei ce doare, 
Clipe'n şiruri, una şi-una. 


Ochii tăi poartă scânteie 
De furtună şi de pace 

Ce doar Domnul poate deie, 
Tu o porţi şi Domnul tace. 


Ochii tăi în oglindire 
Universului dau viaţă 
Ca o carte de citire 

Cu îndemn şi cu povaţă. 


Îţi sărut ochii cu teamă 

Zi de zi, ca pe-o icoană, 

Ei mă-alungă, ei.mă cheamă, 
Ochi ai florilor coroană. 


28 Iulie 1988, New York. 


ROD DE TOAMNĂ 


Zile de sfârşit de toamnă 
Calde, pline, aurii, 

Un îndemn de bucurii 

Ce te cheamă şi te'ndeamnă. 


Toamnă pe sfârşit cu zile 
De miresme şi belşug 
Pari a fi un vicleşug 
să ademeneşti copile. 


Cel ce-ţi cântăreşte rodul 
Peste luni agonisit, 

Fără vrere-a şi gasit 
Cum să lege la sac nodul. 


Cel ce'm rod vede minune 
Şi-o îmbracă'n contemplări, 
Către nori ce vin călări, 
Murmură o rugăciune 


Şi te rogi la ne'nţelesul 
Legilor fară defect, 
Rugăciuni ce n'au efect 
Către cel ce-a fost Trimisul. 


Dar de vrei în limpezimea 
Toamnei iar să socoteşti, 
Caută ca să citeşti 
Cerurilor profunzimea. 

Atunci înţelegi în roade 
însăşi a legilor miez, 
Între gânduri de amiez 
Ce se-adună în năvoade. 


Afli'n rod, într!o clipire, 
Din nenumărate legi, 
Pentru tine ce să-alegi 
Fără nici o şovăire. 


Vezi că toamna e o lege 
Din noianul legilor 

Şi atuncea le laşi lor 

Tot ce tu nu poţi culege. 


9 Septembrie 1988, New York. 


ALTĂ ZI DE TOAMNĂ 


O altă zi de toamnă 
Ce-i caldă şi'nsorită, 
In raze ce-o îndeamnă 
Cu frunze se mărită. 


Frunze ce'n bucurie 
Roşesc şi zbor uşoare 
Căzând ca stropi pe-o iie 
Purtată'n sărbătoare. 


Zâmbeşti şi dintr'odată 
Iţi pare că-auzi veste 
Că ţie ţi-a fost dată, 
Că toamna a ta este. 


şi nu te miri de'n cale 
Îţi iese împăratul 

Ori cavaleri în zale 
Ori însuşi Necuratul 


Sau zână o să vină 

Şi flori o să presară 
Ca'n raze de lumină 
Spre cer să'nalţe scară. 


Nu te-ar mira de Domnul 
Te-ar aştepta în poartă 
Deşi trăieşti. Nu'n somnul 
Visărilor de soartă. 


E toamnă, e-o minune 
Ce'n pas domol se'ntinde 
Şi'n faţa ta depune, 

Un coş plin de merinde. 


E darul care Cerul 
L-a dat la fiecare 

să poarte giuvaerul 
De basm şi'mbelşugare. 


20 Octombrie 1988, New York. 

A FOST ODATĂ 


A fost odată ca!'n poveşti, 

A fost de mult dar nu mai este 
Şi a trecut prin lume veste 

Că ce erai, astăzi nu eşti. 


Se schimbă mugurii în flori 
Dar e mereu o altă floare 
Ce într'o zi sau două moare 
Şi tu cu ea de-atâtea ori. 


Clipesc pe cer atâţia sori 

Dar ziua-acelaşi soare are, 
Te naşti sub el la întâmplare, 
Sub el trăieşti şi sub el mori. 


Te schimbi ca pietrele în râu, 
In rostogol ca orişicine, 

Nu ştii de ce şi dacă-i bine 
Să-alungi neghina ta din grâu. 


Ai vrea în holda ta doar maci 
Deşi la grâu macu-i neghină, 
Te'nchini ca alţii ce se'nchină 
Dar veşnic nu ştii ce să faci. 


Te simţi mereu că altfel eşti, 
Nu recunoşti nici o schimbare, 
Dar uneori totuşi îţi pare 

C'a fost odată ca'n poveşti. 


27 Mai 1988, New York. 

ÎMPĂCARE 


Între-acolo şi aici, as 
Între ieri şi între mâine, 
Cazi grămadă, te ridici, 
Zi de zi, pentru o pâine. 


Între alţii şi mulţimi, 

Eu mă trag încet de-oparte 
Şi mă-ascund în adâncimi, 
Intre-o floare şi o carte. 


Unii nu mă văd şi trec, 
Alţii au prilej de-ocară 
Şi'ntreg timpul şi-l petrec 
Doar cu vorbe ae măscară. 


Eu mă ştiu prost şi sărac 
Şi încerce doar a socoate 
Câte zile şi ce leac 

E să-ajung să le'ndur toate. 


Şi mă mir când corifei 

Sau savanţi,sau cei din turmă 
Cu al zilei rotofei 

Cad şi-apoi rămân în urmă. 


Eu de merg, e'ncet, pe jos, 
Sau stau rezemat de poartă 
Ca să par mai curajos 
Vâlvătăilor de soartă 


Şi nu dau să mă încrunt 
Că putea a fi mai bine; 
Mă simt mulţumit că sunt, 
Impăcându-mă cu mine. 


6 Decembrie 1988 » New York. 


O 


“9 


DE-AL SĂ TE!NCUMEŢI 
ÎN ZBOR 


De-ai să te'ncumeţi şi-ai să vrei să vii > 
Mă vei găsi aşa ca altă dată lubita mea, frumoasă ca şi visul 

În rătăcire iar printre cei vii, In care flori de pe câmpie cântă, 
În vizuina'm sufletu-mi săpată. în tine porţi nu cer ci paradisul = 
şi farmecul din şoapta ce descântă. 
Şi, în acele lumi de liniştiri, 


In care nici un gând poate pătrunde, Iubita mea, trec zile ca o turmă | 
De mulţumirea mea ai să te miri | Şi lumea se grăbeşte înainte, e j 
lar de plecat n'ai să mai ştii pe unde. Doar eu, călcând mereu pe-aceeaşi Ş 


Rămân pe loc însă alerg în minte 
Vom fi iar noi şi doar în singular 


Vom împărţi un blid plin de speranţe, Şi zbor ca rândunica şi cocorii i 
Cu şal pe umeri iarna, cu fular, Şi mă'nfrăţesc cu vântul şi seninu Za 
În vară bucurii, pastel, nuanţe. Mă'mbăt de zbor ca cei purtaţi de glorii 


Şi nu. mai văd durerea şi nici chinul. 
Vom strânge amintiri, snopi după snopi 


Şi-i vom lega cu dor şi gând de ţară E-un zbor divin de pa esa sae, 
Iar ţurţurii, un şir de lacrimi stropi, Peste atâţia ani ce-au fost e ducă, i 
Vor înflori în noi o primăvară. E zborul meu către aceeaşi zare 


Şi-acelaşi geam, cu tine, sub ulucă. 
Vor fi puţine calde primăveri 


Dar revărsându-se în plinătate, = 200 ce mereu o să ia 
Pe urmele de paşi purtaţi în ieri, at ung trecut de viitoare c se 
Va străluci un şir de nestemate. in dorul florii care creşte roade 


Şi lasă bucuriilor risipe. 
Se'ncheie'n umbră iar o altă zi 


Eu stând târziu să-ţi scriu din nou o carte, Dar zborul mi-e în cea mai mare taină 
Lung monolog, izvor de poezi! ci cine poate oare să'nţeleagă 
De jale că-ai plecat şi eşti departe. ă dragostea e-o călduroasă haină 


Ce-ar îmbrăca şi-o galaxie!'ntreagă. 


16 Ianuarie 1989, New York. 4 Februarie 1989, New York. 

PRIN INFINIT 


Firea creşte pe coline 
Şi'n troienile din mine 
DE MUCENICI | Peste clipa care trece 
| Zilele a le petrece 


Stau pe loc şi nu'nţeleg j Semănându-ţi iar făptura, 
Lucrurile ce le leg | Zâmbetul, ochii şi gura, 
Nici cele ce se dezleagă Sus, pe cer, unde Troianul 
Pentru omenirea'ntreagă. Încolătăceşte anul. 

Mă gândesc fără folos, Pomii'n floare dau petale 
Eu, grăunte, la colos, Rânduind alb-roz în cale. 
între iţe încurcate Tu devii rost şi rostire, 
Peste lume aruncate. Scântei în nemărginire. 
Uneori, pe început, Lângă har ce'nfăptuieşte, 
Parcă de nepriceput, j O zorea se împleteşte 
Licăresc clipe senine în pastel care se pierde 
Chiar în gândul care vine Pe un câmp în flori şi verde. 
Şi-un nimic, neînsemnat, 7 Aprilie 1989, New York. 


Mă înalţă împărat 
Fără griji sau îndoială 
De a lumii osteneală, 


Peste drumul lung din crâng 
Unde-am râs iar astăzi plâng 
Pentru lumea minunată 

Ce!'ncepea cu-"A fost odată”. 


Şi aşa, mă pomenesc 

une oameni că trăiesc 

e ca să-mi fie teamă 
nu sunt luat în seamă. 


9 Martie 1989, New York. 

NU MAI ŞTIU 


Făptura Ta în faptă 

E împlinit divin 

Ca poama ce stă coaptă 
Ca să mustească!'n vin. 


Tu laşi să se'ntâlnească 
Doi infiniţi titani 

Sub bolta Ta cerească, 
Un şoim cu mii vultani. 


Nemărginirea mare 
Dă mâna celei miei 
In locul cela care 
Tu braţele ridici. 


Mă'ncumet, trec prin groază, 
In mine eu Te port, 

Îmi eşti singura oază, 

Un arbore şi-un cort. 


Prin tine înţelesul 
Coboară la mirări 
La fel precum culesul 
Te'ndeamnă pe cărări. 


De-aceea'n rugăciune 
Adesea sunt pierdut 

Că nu mai ştiu ce spune 
Şi-o iau de la'nceput. 


7 Aprilie 1989, New York. 


HRISTOS A ÎNVIAT 


Hristos a înviat din morţi. 
Hristos a înviat! Urare 
Ce bate cu sfială'n porţi 
Croind din zâmbete cărare. 


Adevărat a înviat! i 
Şi clopotul răspuns răsună 
Zburând precum un mângâilat 
De bucurii şi voie bună. 


A înviat! Şi lumânări 
Aduse-acasă, la icoană, 
Sunt mărturii şi alinări, 
O mică lacrimă pe geană. 


Adevărat! Dintre tăceri 
Cea mai sublimă cuvântare 
De viaţă nouă, adieri 

De duh pe prispe şi altare. 


A înviat! Şi plouă flori, 

Pe masă ouă'ncondeiate, 

Din nori, un strigăt de cocori 
Presară gânduri ne'ntinate. 


Adevărat! Şi'm adevăr 
Soarele'n zumzet se întrece 
Cu flori de piersic şi de măr 
Pe cer răspunsul a-l petrece. 


16 Aprilie 1989, New York. 

NEMĂRGINIRE 


În vis, în veşnică visare, 
Nemărginirea e ca cerbul 
Pe care-l vezi da'n depărtare 
Nu-l poţi urma decât cu verbul 


Sau cu sfiala'nmărmuririi 
Când aripa deschisă'ngheaţă 
Plutind pe urmele gândirii 
Care zâmbeşte şi răsfaţă. 


Zburând, devii o adiere 

De libertate ce se'mbată 
De-atâta spaţiu. E-o plăcere 
Ce n'are margini niciodată. 


E-atâta loc încât încape 
Lume de lumi înşiruite 

Cu lumi, a cerurilor ape, 
Sub bolți ce nu sunt arcuite 


Şi parcă-ar fi o învoială 
Mereu să mistuie hotare 
Să te înalţi fără opreală 
Stăpân pe infinitul mare. 


Atuncea, în nemărginire, 

Dai de a visului visare 

Şi'n fir de praf, Dumnezeire, 
Răspuns la orice întrebare. 


De infinitul mie mi-e teamă, 
Cel ce coboară-adânc în trepte 


Şi nici o treaptă nu-i de-o seamă 


Dar toate stau să te aştepte. 

Te simţi strivit de adâncime 
Şi nu e capăt, nu-i speranţă 
Dar te arunci iar în micime 
Şi o numeşti o performanţă. 


să afli vrei, să vezi sfârşitul 
Sau doar un semn de'ncurajare 
Dar tot în jos, nedepăşitul 

Te trage cu a lui chemare. 


E un blestem cu lumi de groază 
In coborâre spre nimica 

Prin întunericului rază 

Unde domneşte numai frica. 


18 Aprilie 1989, New York. 


FLORI DE LILIAC 


Paşte, liliac în floare 

Risipit pe-o'ntreagă ţară. 
Amintiri nemuritoare 
Azi ca!'n orice primăvară. | 


În mireasma ce mângâie, 
Simţi sub bolțile senine 
Iz vremelnic de tămâie 
Şi de ceară de albine. 


Se aude-o liturghie 
Într'un ciripit, departe, 
Şi pătrunsă de magie 

Zi de noapte se desparte. 


| 1ISPITA GÂNDULUI 


Te strecori în vis de ziuă 
să priveşti în plină noapte > a 5 
În a amintirii piuă, | De la gând până la faptă 


Lumânări în şir de şoapte. Nu este decât (9) treaptă, 
De la gânduri la gândire, 


Vezi trecând încet vecinul, Cale lungă, istovire. 


Un prieten şi părinţii. 
Ouă vor ciocni şi vinul 
lar tu-i chemi cu glasul minţii. 


Îmi gândese nu numai fapte 
Dar şi gândurile coapte, 
Gândesc gândul dinainte, 


Nu te-aud, nu te priveşte Gând la urmă, gând cuminte. 


Nimenea, merg în tăcere, 
Tu în bun ce-ţi prisoseşte, 
Ei cu-o singură avere. 


Codrii gândurilor mele 
Sunt ca luntrea'n vânt cu vele, 
Fără ancoră sau zare, 


Se Ceas Sia ără ţă i tare. 
Eşti lipsit de sărbătoare, Fără ţărmuri sau hotare 


Te-ai pierdut în amintire, 
Liliacul, ca o boare, 
A umplut întreaga fire. 


Eu sunt gândurile mele, 

Eu trăiesc mereu în ele 

Iară ele'n ispitire 

Gândului îi dau gândire. i 


Vinerea Mare, 
28 Aprilie 1989, New York. 


Iscodesc gând la'ntâmplare 

Să văd ce noroc îmi are 

Prin atâta îngrădire, | 
Din strămoşi o moştenire. 


Nu ademenesc norocul 
Să-mi răstălmăcească focul 
Sufletului meu dar mite 
Doruri mii, înghesuite, 


Ce le port şi fiecare 

Lumea lui de gând o are | 
Într'un nou drum ce porneşte 
Pe-un cuvânt, în româneşte. 


6 Mai 1989, New York. 

ÎNDOIELI 


In noian de întrebări, 
Cum te'ntorci, nu-i nici o 
Doar tăcute alinări 
Drumeţind la întâmplare. 


zare, 


Apar legi fără de legi, 
Şerpi în veşnică mişcare. 
Oamenii par nişte negi 
Pe un semn de întrebare. 


Cauţi bun în răutăţi 

Şi'n păcat o îndreptare 
Dar privesc, ca'n alte dăţi, 
Toţi la tine cu mirare. 


Nu'nţelegi şi cercetezi 
Răsfoind cuvinte'n lege. 
Altora, ceea ce crezi 
E ce nu pot înţelege. 


Si uşor te rupi de ei, 

Se desprind şi ei de tine 
Dar încet, fără să vrei, 
Afli ce-ai ştiut prea bine. 


13 Iunie 1989, New York. 


O STEA 


A coborât din cer o stea, 
Zână măiastră din poveste, 
să lumineze calea mea, 

Fără să aflu eu de veste. 

De-aceea umblu ca un orb 
Sub bolta hărăzitei stele 

şi'n sete lacrima mi-o sorb 
Să o ascund vederii mele. 


Se-aştern în şoaptă îngânări 
Şi ne'nţelesul mă cuprinde 
Unind în mine depărtări 
Înmlădiate de colinde. 


Merg ostenind şi ori cobor 
Ori urc spre crestele dorite 
Amestecând mânii în dor 
Printre speranţe ne'mplinite. 


Zări ispitesc la întâmplare 
Deşi-s demult încărunţit, 
Pe împăcări de înserare 

Îmi paşte dorul drumeţit. 


Dar steaua'n strălucirea ei 
Frământului îi dă uitare 
Şi lasă ca să crezi că vei 
Afla dorințelor hotare. 


Poate ajung să mă opresc 

lar steaua'n suflet o să-mi fie, 
In ce-am dorit şi ce iubesc, 
Un rod târziu de bucurie. 


6 Septembrie 1989 
In tren, Washington-Nex York 

CADÂNA 


Vine zilnic la cişmea, 
Cu o cofă, o cadână, 
Ochii toţi privesc la ea, 
Un copil poartă de mână. 


Au răpit-o dintr'un sat 
Pe ea floare, mândră tare 
Şi pe gânduri nu au stat 
Să o ia peste hotare. 


Se îndeamnă cânt în zbor 
Când se toarce fir de lână 
Şi'mpletiri subţiri cobor 
Pe un fus, la o cadână 


Care uită, mai ales, 

Să se culce când e lună 
Şi'm a clipelor cules 
Depărtări în gând adună. 


Atunci doine aripi prind 
Piutind line şi pribege 
Dar sunând a un colind, 
Nimeni nu le înţelege. 


Din ochi verzi, lacrimi fierbinţi 


Se preling. O biată fată 
Dintr'un sat din Mehedinţi, 
Azi bătrână şi uitată. 


Amintiri în ore mici, 

Şir de ani în zbor ca norul 
Dar în casa de chirpici 

A crescut de mult feciorul. 


Ea-l priveşte din pridvor, 
La cişmea dând să se ducă 
Dar el sare: "La izvor, 


Mă pot duce eu, mămucă." 


14 Septembrie 1989, New York. 


RĂDĂCINI 


Vântului, de-i briză dulce 
Sau goneşte'n rostogol, 
Nu-i necaz de-o să se culce 
Pe mătăsuri ori nămol. 


Nu îl vezi decât când trece, 
N'are-un loc, n'are dorinţi, 
De e cald, umed sau rece, 
E născut fără părinţi. 


E un fel de nepăsare, 
E disprețul trecător 


Ce pe el singur se are; 


Un nimic, nemuritor. 


Pomul însă'm rău sau bine 
Stă înfipt în glia lui. 
La furtuna care vine, 
Pentru el un alt loc nu-i. 

Se frământă frunza'n ploaie 
Crengile pe rând se zbat, : 
Dă şi trunchiul să se'ndoaie 
Dar din loc nu e mişcat. 


Prinsu-mi-s!'a rădăcina, 


Ca la pomi, purtând amarul. 


Însă'n dor 


1 mi-aflai lumina 
Intr'o stea 


ce-o dă amnaru], 


Şi în plină frământare, 
Liniştea mi-o regăsesc, 
Strâng în mine depărtare 
Din altarul strămoşese 


lar când a trecut furtuna 
Rămân drept şi nemişcat, 
Privesc soarele şi luna 
Şi cu mine-s împăcat. 


27 Septembrie 1989, New York. 


FRĂMÂNT 


Sunt atâtea lucruri care 
Azi sunt semne de'ntrebare; 
Le frământ ca aluatul 

Ca să crească'n ele-inaltul. 


Şi le coc mereu în minte 
Până sare strop fierbinte 
Din a Cerurilor vatră 

Topind gândurilor piatră. 


Dar la ce atâta caznă? 

Îţi faci viaţa o năprasnă 
Şi vinzi tihnă, bucurie, 
Pe un fleac ce nu se ştie. 


Nimeni nu poate s'ajungă, 
Viaţa nu-i atât de lungă 
Şi nu are fiecare 

Minte, poate doar răbdare, 


Să le'nşire, să le'nveţe, 

Să le'ntoarcă pe-a lor feţe 
Şi văzând câte-s la număr 
Inţelept, să dea din umăr. 


să nu'nceapă iar să sape, 
Să se lase dus de ape, 
Viaţa să curgă în voie 
lar când este la nevoie 
să se-oprească!'n contemplare 
Numărână câte le are 

Şi atunci putea-va spune 

n genunchi o rugăciune. 


12 Noembrie 1989, New York. 

FURAT DE GÂND 


Apus de soare sângerând 

Pe-un cer senin ca niciodată, 
Frumos cum nu-i decât în gând, 
O strălucire fără pată. 


Mă leagăn printre frumuseți 

Cu evocări de lăcrămioare 

Din basme vechi cu zmei şi feţi 
Şi Cosânzene bălăioare. 


Cobor pe strâmtele poteci 
Pe zi de ploaie sau cu soare 
Dar uneori parcă te'ntreci 
Ca'n povestiri de şezătoare. 


Ajung la stâne în poieni 

Atât de bine cunoscute, 

Cu baci sfătoşi, aprigi lupeni 
Şi visuri încă ne'ncepute. 


Un foc aruncă limbi de iad 

Cu umbre lungi şi nemişcate 

Pe crengi ce par sculptate!'n jad 
Printre decoruri estompate. 


Din munţi, cobor pe-un vârf de deal 
Încununat de-un sat. În noapte 
Pare atât de ireal 

Că nu vorbeşti decât în şoapte. 


Pe coastă, viile la rând 
Stau grăniceri. Aliniere 
Pe care-o porţi mereu în gând 
Până ajungi la stupi cu miere. 

Dealul, umil, a'ngenunchiat 
Pe câmp pierdut în depărtare 
În care s'au întortocheat, 

Pe undeva, cărări în zare. 


Dar iar mă'ntorc pe un costiş 
împădurit dar şi cu vie. 

Nu sunt haragi, doar un tufiş 
Multiplicat mai mult de-o mie 


Îar casa este-a nimănui 

Şi fără geamuri pare moartă. 
Aş vrea până la ea să sui 
Dar m'a oprit şubreda poartă. 


Ceru-i un nor violaceu, - 
Copleşitoare'ntunecare. 
Atâta cât a fost al meu 
A îngheţat în depărtare. 


Seara cu umbrele-i de-argint, 
Din frământări de gând mă cheamă 
Şi în miresmele de mint, 

Pornesc la drum, iar, fără teamă. 


11 Noembrie 1989, New York. 

DECEMBRIE 1989 


Din ordin, ce-i trecut dispare. 
Prezentul spumegă durere. 

Spre viitor nu e cărare 

Şi nici speranţe'n adiere. 


Cuprinsu-i lacrimă şi şoapte, 
Departele'n aici, ocare, 
Întunecă şi zi şi noapte, 

Un trist sfârşit la fiecare. 


Ferestrele-s întunecate 

Şi'ncet, de frig, se strâng în ele 
lar scânduri în singurătate 

De ger scrâşnesc în duşumele. 


Sunt gurile puternic strânse 
Sub bici ce nu mai pridideşte. 
De ceară sunt feţele plânse 
Cu gândul ia pâine şi peşte. 


Pornit-au ulițele toate 

Spre piaţa clocotind de ură 
Dar cine de un goale coate 
În vremea de-astăzi 'se îndură? 


O frunte însă'n vânt se saltă, 
Se umple piaţa de uimire. 

În grabă o urmează-o altă 
Dar moartea-şi caută un mire. 


Vin străzile pline de sânge 
Din iureşul viaţă şi moarte. 
Nu mai e timp pe morţi a-i plânge, 
Nu-i nimeni pe umeri să-i poarte. 


S'a răzvrătit întreaga ţară 
într'un prezent ce nu sfârşeşte 
Şi'n care'ncepe să răsară 

Un viitor ce licăreşte. 


Căzut-au lanţuri, bucurie 
Ce pare-o clipă în neştire 
Cu viaţa'n mâini, o jucărie, 
Ce-aduce zâmbet şi uimire. 


Ascunşi stau de durere sfinţii 
Când mama îşi plânge odorul 
Iar alţii'n jalea neputinței 

Văd sângele mânjind pridvorul. 


Se scurmă-acuma în cenuşe, 

Se-alege grâul de neghină, 
Se'ndreaptă-un stâlp, se pune-o uşe, 
În prima rază de lumină. 


A fost Cuvântu'n zi de mâine, 
Se vede greu, e încă ceaţă. 

Stai meditând, în rând, la pâine. 
In schimb, e-o nouă dimineaţă. 


27 Decembrie 1989, New Badila. 

NOAPTEA ÎN TREN 


Lumini sosesc şi-apoi dispar 

Pe gânduri ce nu se încheagă. 

Te'ntrebi la ce mereu apar y 
Mici licăriri o noapte'ntreagă. 


O staţie şi-un gând banal Ş 
Par disonanţe'n pribegia 
Cu mers în ţăcănit coral 
Ce îţi trezeşte nostalgia. 


Cu ea te înfrăţeşti şi zbori 
Prin codrul gândurilor tale, 
In căutare de comori 

Cu coroniţe şi taftale. 


Şi gândurile se întrec 


Spre mal înalt de amintire bi 


lar lacrimi calde se petrec 
Incet dar fără şovăire. 


Te-opreşti din când în când din zbor, 
Un călător pune-o'ntrebare 

Cu vorbe de prisos, ce dor, 

Sau a'nceput să râdă tare. 


Pluteşti din nou prin nicăieri, 
Nu te mai regăseşti pe tine 
În spuma zilelor de ieri 

Ce stau grămadă în ciorchine. 


Cauţi mereu, nu-ţi dai răgaz, y 


Ultima staţie se-arată. 
Drumu-i sfârşit şi ţi-e necaz. 
Toate se termină odată! 


22 Noembrie 1989, New York-Washington. 


—— OC 


TOAMNĂ RECE 
(Variantă) 


Vântul s'a'ncurcat cu ploaia 
Peste case şi livezi, 

Stau să cadă şura, claia, 
Şi-au pornit din nou zăpezi. 


Crengile rămân golite, 
Frunza tremură în zbor, 
Se înşiră mărgărite 
Printre florile ce mor. 


Peste alb covor cu petici 
De frunziş şi de culori, 
Cerul poartă nori bezmetici 
Alungând din cuiburi ciori. 


Bate vântul, bate ploaia 
Alternând absurdităţi. 
Frigu'n ploaie se prelinge 
Tot aşa ca'n alte dăţi. 


Toamnă gri, decolorată, 
Pân' la piele m'ai udat 

De mă simt un boţ de vată 
Cu noroaie îmbibat. 


Toamnă costelivă, udă, 
Toamnă plină de noroi, 
Toamnă tristă şi zăludă 
Rupi mereu ceva din noi 


Şi te simt atât de bine, 
Eşti fior de zile reci 
Ce îl port mereu în mine, 


Aşteptânad, cândva, să treci. 


19 Iunie 1990, New York. 


AMĂGIRE 


Pe-un dincolo de vechi cunoaşteri 
Pe care porţi speranţele mănunchi, 
În svârcoliri, sudorile de naşteri, 
Încerci s'aduci pământul în genunchi. 


Eşti conştient că a pierit norocul 
Şi în vâltori obscure, ne'ncetat, 
Prin trudă!'ncerci să împlineşti sorocul 
Uitând mereu cât eşti de însetat. 


Cerul lipsit de stele sau lumină 
A spulberat şi bucuria'n vânt, 
Te odihneşti atât cât stai la cină 


Şi nu mai ştii din câte-au fost, un cânt. 


Mergi pe un drum, domoală şerpuire, 
Fără sfârşit căci nici un capăt nu-i 

lar când te miri, faci pe-alţii să se mire 
Şi-atunci renunţi ceva să le mai spui. 


Pe uni-i vezi cum în belşug se'neacă 
Şi viaţa şi-o petrec doar în beţii. 

O clipă-ai vrea să fii ca ei, oleacă, 
Dar renunțând, departe tu te ţii. 


În timp te'mpaci cu viaţa şi cu tine 
Şi afli la'ntrebări lacăt şi chei. 

Te amăgeşti. Aşa e mult mai bine 
O viaţă grea, încet, să o închei. 


20 Iunie 1990, New York. 

NU MAI VREAU 


Nu mai vreau bucăţi 
Ca în alte dăţi. 
Vreau doar întregimi, 
Întreguri mulţimi. 


Nu mai vreau flămând 
să mănânc în gând, 
Aş dori să beau 
Atuncea când vreau. 


Nu voiesc să vin 
Fricii să mă'nchin 
Să nu calc legi noi 
Scoase din gunoi. 


Nu vreau ajutor. 
Ştiu că nu-i uşor 
Dar eu mă descurc 
Când oi vrea să urc. 


Şi de-o fi să fiu 

Singur, o să ştiu 
Cum să mulţumesc 
Domnului Ceresc. 


20 Iunie 1990, New York. 

DIN ALTĂ DATĂ Dinţii mi-au stat încleştaţi 
şi gura uscată, 


Am jurat să nu te iert, 
orice-ar fi, vreodată. 

Alungat din rostul meu, 

Îţi era capul plecat, pipe go Dei lume, 
vorbele blajine. Tu'n batjocură râdeai 


| 
Ai venit la poarta mea, | 
| 

Am ieşit în prag şi-am spus: şi-o făceai anume. 


m'ai strigat: "Creştine!" 


"Ce vânt te aduce?" 
Atunci frate m'ai numit, 
frate bun de cruce. 


Dar nu-i om nemuritor, 
mor şi eu şi alţii. 
Sclavi sau înţelepţi, toţi mor. 
Mor şi împărații. 
Eu muri-voi împăcat, 
fără vre-o mustrare, 
Tu'n blesteme vei muri 
şi'n încăierare. 


Eu la pieptul meu te-am strâns 
şi ţi-am dat de toate, 

Tu zâmbeai la masă stând, 
rezemat în coate 

Şi ai stat aşa, tăcând, 
privind prin unghere. 

Mi-ai furat o pâine'ntâi 
şi-un borcan cu miere. 


24 Iunie 1990, New York. 


După-aceea, rând pe rând, 
câte-aveam în casă. 

De ţi-am spus că e păcat, 
ai zis că nu-ţi pasă, 

Că nicicând nu am fost fraţi 
şi privind cu ură 

Mi-ai spus că te-am supărat, 
eu, peste măsură. E — 


M'am oprit să te privesc 
atunci, prima oară 
Şi-am primit, din partea ta, 
huiduieli şi-ocară. 
Ochii nu mi-au fost de-ajuns 

ca să-mi plâng amarul 
Nici cuvânt atât de greu 
ca să-ţi întore darul. 

TU GÂNDURI 


Doar tu îmi eşti steaua ce-o văd dimineaţa 
Când încă mai doarme în jurul meu viaţa 
Tu eşti începutul ce-l simt c!'o să vină 
Pe primele raze de blândă lumină. 


Ş 
Dusul ce nu are întors, | 
De soarta a decis să-ţi deie, | 
E ca un fir ce-i rupt la tors, | 
Ca un bărbat fără femeie. 
Neîmplinire parţială 

i 


Tu îmi eşti surâsul ce veşnic te fură, 
În care nu intră tocmeală. 


Ce nu are lege şi n'are măsură, 
Fugară scânteie, suavă sclipire 
Creată să fie mereu amintire. 


TPu-mi eşti mulţumirea ce bate la poartă 


Schimbări să aducă în bine la soartă, 
Fuga în viaţă-i tot un dus. 
| 


Dar doar atunci e împlinire 
Când te-ai luptat şi te-ai opus 
Minciunilor şi la'nrobire 
aa Si) ai schimbat în cartea sorții 
Un rând, să scapi de ghiara morţii. 


Privirea să'nalţe ca şi altă dată 
La Cel ce coboară, din cer, ca răsplată. 


a => 


Tu îmi eşti speranţa ce fruntea ridică, 
Îndemnul să'nvingă codire sau frică 
Şi toate în juru-mi sub pasu-mi învie 
Pătrunse de farmec ca într!'o magie 


12 ia 


lar bolta cu note de aştri, de stele, 24 Iunie 1990, New York. 


A prins portative să scrie cu ele 
Purtând peste dealuri o doină străbună, 
La umbra de ceteni sub clarul de lună 


eter tree 

Căci tu-mi eşti norocul şi tu-mi eşti răsplată: 
Se scurseră anii şi încă sonata 

Mai sună şi-acuma din anii de ghiaţă 
Ce azi se-adunară!n cunună de-o viaţă. 


1 Iulie 1990, New York. 

FĂRĂ TITLU 


În candelă toarnă ulei 
şi spune-o rugăciune 
în zori de zi când te trezeşti 
şi iar la soare-apune. 
* 


Alungă tot ce e păcat 
mainte să înceapă 
chiar de ar fi să te hrăneşti 
cu pâine şi cu ceapă. 
X 
Îîmpacă-te în lume!'ntâi, 
împacă-te, cu tine 
şi n'aştepta ca să obţii 
dreptate şi nici bine. 
E 
De ai atât, o pâine, 
uită ziua de mâine, 
din ea taie-o felie 
să-o schimbi pe bucurie. 
% 
Împarte milă la bătrâni, 
copilul care cere, 
nu-ţi face crez sau ideal 
în aur sau putere. 
* 
Să nu îţi dai părerea 
când nimeni nu ţi-o cere, 
scuteşti poate o ceartă 
sau doar o neplăcere. 


* 


Când dai, să dai cu-adevărat 


şi nu numai odată. 
Nu te făli cu ce ai dat, 
nu aştepta răsplată. 

Zâmbeşte celor ce sosesc, 
'deschide-le larg poarta 
şi umple cana vârf cu vin, 
întoarce spre ei toarta. 

%* 
De-i călător, lasă-i prilej 
să plece'n împăcare 
şi nu-l lipsi de un cuvânt, 
de o încurajare. 

* 


Când un actor a recitat fără talent, 


te-opreşte, 
nu-l lăuda, îi spune doar 
ceva prieteneşte. 

* 


Când sunt actori plini de talent 


le dă încurajare. 
Le eşti dator, la ce-ai primit, 
să-aplauzi cât mai tare. 

* 


Pe cei care urăsc să-i laşi 

în ura lor să fiarbă 

şi nu'ncerca să îi loveşti 

nici chiar cu-un fir de iarbă. 
* 

Cei ce-au lovit însă pe-ai tăi, 

lartă-i dar ţine-i minte. 

Vor piere. toţi în legea Lui, 

Cerescului Părinte. 


* 
Chiar dacă ierţi oamenii, toţi, 
ţie nu-ţi da iertare, 


nu te scuti şi nu'ncerca să fii 


ca orişicare. 


2? Mai 1985, New York. 

Să înţelegi şi pe nebun şi hoţ, 
atunci când fură. 
De-s pedepsiţi să nu le-arăţi 
disprețul tău sau ură. 

* 


Mereu să ierţi, cu-adevărat, 
pe cei ce-s în greşeală. 
Ajută-i să-şi aducă ei 
greşeala la iveală. 
* 
Să ştii găsi, când eşti învins, 
puteri de luptă nouă. 
Să nu blestemi când vântu-ţi ia 
acoperiş, şi plouă. 
* 


Să vrei s!o iei de la'nceput 
cu zâmbetul pe buze... 
Să recunoşti când ai greşit 
fără necaz sau scuze. 


* 


să vezi ce-i la urât frumos. 
Frumosului ce-ţi pare, 
închide ochii la spoieli, 
vezi doar ce-i încântare. 
* 
Din când în când, găseşte-ţi timp 
să-asculţi o melodie, 
priveşte-o floare sau un pom, 
la vânt cum se mlădie. 
* 


Un cult să porţi celor ce-s duşi 
şi despre ei vorbeşte 3 
iar scrieri pe mormânt să pul 
numai în româneşte. 


Mai 1988, New York. 

TU DOAMNE 


Tu îmi eşti cel mai bun prieten, Doamne, 


Şi pe ocean de rău sau bine 
Eu te-am urmat mereu pe tine 
Până!'n adâncul vieţii mele toamne. 


Şi daruri ţi-am adus ca fiecare 
Dar nu de teamă cum fac unii 
Ci'n crezul ce-l aveau străbunii: 
Smerit, pierdut în rugi la lumânare. 


Nu este dar pentru a Ta slăvire 
Când în nespusa'nţelepciune 
Tu m'ai lăsat a mă supune 

Păcatelor ce stau în iscodire 


Apoi răgaz mi-ai dat, îngândurare, 
Să-mi văd greşeala şi păcatul, 
Să pot lupta cu necuratul 

Şi-umil, să vin la Tine spre iertare. 


2 Iulie 1990, New York. 

TĂCEREA 


Tu ce nu ştii să-mi tălmăceşti tăcerea 
Cum vrei să-ajungi să-mi înţelegi cuv 
Te minunezi că nu mă'nclină vântul 
Şi nu îmi caut pe pământ averea. 


ântul? 


Mira-te-vei, averea-mi nu se-arată, 
Se-ascunde'n nerostitele-mi cuvinte 
Pe gândul ce se-avântă înainte 

Fără de un "nu pot" sau "niciodată". 


Tu ce nu ştii, când nimeni nu vorbeşte, 
Atent să-asculţi tăceri în cuvântare 

Pe lungi cărări, sosite fiecare 

Din lumea de mistere ce domneşte, 


Degeaba clipei vrei să-i guşti doar mierea 
Şi-alungi durerea, jalea şi mormântul 

Şi te apuci să-mi grămuieşti cuvântul 

În loc să'ncerci să-mi tălmăceşti tăcerea. 


15 Iulie 1990, New York. 

ÎNVOITU-MI-S'A MUZA 


Drumurilor bătătură 
Cine ştie cât îndură 
Când nici razele pieziş 
Nu găsesc un luminiş? 


Întrebatu-mi-s'a gândul 
Oare când îmi vine rândul 
Ca să curgă fără temi 
Clipele, trecutele-mi, 


Pentru că acum arare 

Rătăcesc prin contemplare 
Şi se'ntâmplă tot mai des 
Să nu dau de-un înţeles. 


Nevăzutu-mi-s'a oare 
Dragostea pentru o floare, 
Pentru frunza nucului 

Ce mustesc în legea Lui? 


Da'nvoitu-mi-s'a muza 

Să nu-mi fure toată spuza 
De n'am să mă dau bătut 
Şi-am s'o iau de la'nceput. 


15 August 1990, New York. 


NU ÎNCERCA! 


Nu încerca să îmi traduci cuvântul, 
Nu vei putea la fel cum nu se poate 
Ca să roteşti în sens invers pământul 
Sau ca să ai în lumea asta toate. 


Cuvântul meu nu-i un crâmpei de limbă, 
E tălmăcire prinsă în milenii 

In care gândul de-astăzi se mai plimbă 
Prin vremi când încă nu erau elenii. 


Cuvântu-mi s'a născut dintr!'o vorbire 
De mari tăceri în codrii făr' hotare 
Când către cer a tracilor uimire 
Primea răspuns la ori ce întrebare. 


Mult mai târziu, pe când nemuritorii, 
La Sarmisegetuza în cetate, 

Stăteau la taină apucându-i zorii, 
Cuvântul le-a crescut în plinătate 


Cu tâlc adânc de viaţă. Fiecare 
Cuvânt a prins, în mreaja de gândire, 
Milenii de frământ şi împăcare 
Pornind apoi către Dumnezeire. 


De-aceea nu mă poţi traduce. Dorul 
Nu-i un cuvânt, e mări de simţăminte 
Din lacrimi ce-au udat cândva pridvorul 
Când am trecut prin secole'nainte. 


21 August 1990, New York 


SIMŢĂMINTE 


Se zbate'n mine simţământul 
Ca unei părăsite case 

Unde'n odăi se-ascunde vântul 
În foşnet lin ca de mătase. 


În locul uşii stă o gură 

Ce-a amuţit şi nu mai plânge 
După acei ce dispărură 

Lăsând pe scări urme de sânge. 


Ferestrele, cu ochi de moarte, 
Privesc mereu în depărtare, 

Doar noaptea'n cioburi o să poarte 
Luna'n crâmpei de'nveşmântare. 


Dar uneori, casa învie 
Când umbra celor duşi apare 
Cu orice fir de păpădie 
Pe a trecutului cărare. 


Şi între timp şi-eternitate 
Creşte-o spirală de lumină, 
Răscruce în singurătate 
Celor ce n'au păcat sau vină. 


27 Septembrie 1990, Nek York. 

CU TINE 


Cu tine poate fi, nici nu mai ştiu, 
Mai puţin rău sau simplu bine 
Dar când mă aflu fără tine, 

De-i cerul gri, îmi pare maroniu. 


Tu ştii cât preţuiesc de mult când nu-i 


Un zgomot ce să mă trezească 
Din vis de vis, dumnezeiască 
Mană, din cer trimeasă orişicui. 


Şi totuşi îmi lipseşte un cuvânt 
De-al tău, să fie oarecare, 

Să-l prind din zbor la întâmplare 
Şi să-l aşez pe portativ, să-l cânt. 


Întâi porni Cuvântul, şi a fost 
Dar nu era pe-atunci ureche. 
Povestea ştii, e foarte veche 

Şi uneori e greu să-i dau de rost. 


Cuvântul Lui, neînțeles, e crez, 
Îl cercetez în profunzime, 

Ce bine-ar fi de o sutime 
Ar scânteia în mintea mea un miez 


însă nu sunt acel ce-a fost ales, 
spirală'n ceruri suitoare, 

Eu voi rămâne în picioare, 
înfrânt sau cu fărâme de succes. 


Nu ştiu de e cuvântul tău sau doar 
S'a întâmplat să fii pe lume 
Creată pentru mine-anume, 
Umblând numai în vârfuri pe culoar. 


Şi rar, când în tăcere tu şi eu 
Uităm de orice cuvântare 

Mă simt plutind în desfătare 
învăluindu-mă în gândul meu. 


"Tăcerea-atuncea se transformă'n har 
Cernând o lume ne'ntinată 
Prin tine, în "A fost odată”, 


În drum, mergând spre alt sistem solar. 


22 Noembrie 1990, New York. 

ÎŢI DĂRUI 


Iţi dărui clipa trecătoare 
Din răsărit şi din apus, 
Nevinovată ca o floare 

Ce-a răsărit şi-apoi s'a dus, 


ţi dărui noaptea cea albastră 
Ce-o umplu cu speranţe vii 
In care Pasărea Măiastră 

Tu din cenuşe o învii. 


Îţi dărui zorii ce se'ngână, 
Chemare din albele nopţi, 

Visându-mă purtat de mână 
Sub vişinii bogaţi şi copţi. 


Îţi dărui zâmbetele zilei 

Ce nopţilor nu se mai vând 
Pe licăririle feştilei 
Dintr'un opaiţ tremurând. 


Îţi dărui soarele şi luna 

Şi adierile de vânt 

Ce le-aş lăsa să bată'ntr'una 
Ca să le mlădiez în cânt. 


Îţi dărui însăşi dăruirea 
Îngenunchind ca la altar, 


În mâini cu-ofranda mea, iubirea, 


În strălucire de cleştar. 


15 Decembrie 1990,Lovettsville Road. 


RUGĂ TÂRZIE 


De ce lăsatu-mi-ai Prea Sfinte 
Atâţia ani sterpi, nefireşti, 


să pierd şi timp, să pierd cuvinte, 


Cu lucrurile pământeşti? 


Măcar acum, la bătrâneţe, 
Te-arată ochilor mei orbi 
Cu-a Tale zeci de mii de feţe, 
Nemărginirea cum o sorbi. 


îndreaptă pana mea să scrie 
Crâmpei din veşnicile-Ţi legi, 
Ca să-l împart cu bucurie 

La cei ca mine, la pribegi. 


Ajută-mă a înţelege, 

Eu, cel umil, un biet grăunt, 
Tâlcul adânc din a Ta lege, 
Eu rămânând cel care sunt. 


Să fiu acelaşi om cuminte, 
Să-aduc la numitor comun 
Ce ştiu iar mersul înainte 
Să fiu în stare să-l supun. 


ŞI dă-mt atât, doar licărirea 
Şi'n sufletu-mi un pâlpâit 


Să-ajung să-mi împlinesc menirea 
Şi-atunci, să ştiu de ce-am trăit. 


28 Septembrie 1990, New York. 

ROAGĂ-TE 


Roagă-te la noapte pentru mine 
Şi în orice noapte dacă poţi. 
Dimineaţa, zilei care vine 
Roagă-o de iertare pentru toţi. 


Nu uita de biata noastră ţară 
Şi de cei ce au murit luptând, 
Roagă-te să-ajungi să o vezi iară 
Cum o vrem cu toţii, în curând. 


Roagă-te că poate se îndură 
Dumnezeu de noi, de cei pribegi, 
Să schimbe'n iertare ce e ură 

Şi să lase mila s'o culegi. 


Roagă-te la noapte pentru mine 
Şi în orice noapte dacă poţi. 
Dimineaţa, zilei care vine 
Roagă-o de iertare pentru toţi. 


13 August 1989, New York. 

